Wen Dina Botha se 'Anderkant Vergeet' | News24
Wen Dina Botha se 'Anderkant Vergeet'
DIE nuutste roman uit die pen van Dina Botha, die "koningin van die liefde", deel genadeloos vuishoue uit, maar smeer ook salf op die wonde.
Anderkant Vergeet is 'n roerende verhaal van 'n vrou wat haar 'self' ontdek en nie hou waarvan sy sien nie. Die boek deel die perspektief van 'n man wat smag na 'n vrou wat hy skynbaar verloor het, en die van 'n kind wat al die skuld op haar neem.
Die verhaal handel oor 'n vrou wat na 'n ernstige ongeluk aan geheueverlies ly. Die laaste 24 jaar van haar lewe is bloot weg - want kort ná haar matriekafskeid was sy en vier ander in 'n gruwelike onge-luk betrokke. Sy onthou nou alles wat tot voor daardie ongeluk gebeur het.
Sy kan nie onthou dat sy getroud is nie, en haar twee kinders is vreemdelinge. Sy soek voortdurend antwoorde, maar daar duik immer meer vrae op. Hoekom het sy die keuses gemaak wat sy gemaak het? Wat het van al haar drome geword?